google/wiki40b huggingface dataset:
Martin Krnáč

Kariéra

Je odchovancom FK Inter Bratislava, kde začínal svoju seniorskú kariéru. V A-tíme Interu pôsobil v rokoch 2004-2009, neskôr prestúpil do klubu FK Senica, kde sa však nepresadil.
1. februára 2010 prišiel do klubu MŠK Žilina, kde najskôr pôsobila ako 2. brankár po Martinovi Dúbravkovi. Ako náhradný brankár sa zúčastnil zápasov skupinovej fázy Ligy Majstrov UEFA. Žiline dopomohol k dvom titulom majstra Slovenska a podieľal sa aj na zisku Slovenského pohára, keď hral vo víťaznom finále proti Senici (3:2pp). Po odchode Martina Dúbravku do dánskeho Ejsbergu sa stal v sezóne 2013/2014 jednotkou MŠK Žilina.
V januári 2015 prestúpil do poľského klubu Stal Mielec, odkial bol zapožičaný do slovenského klubu ŠK Slovan Bratislava.
ISO 3166-2:EG

Kódy ISO 3166-2 pre Egypt identifikujú 27 gubernii. Prvá časť (EG) je medzinárodný kód pre Egypt, druhá časť pozostáva z jedného, dvoch alebo troch písmen identifikujúcich guberniu.
Martin Šmahel

Životopis

Vyštudoval Fakultu telesnej výchovy a športu Univerzity Komenského. Má troch bratov, z toho má dvojča Miroslava, ktorý sa tiež prihlásil v roku 2008 do súťaže Muž roka. Venuje sa modelingu, pracuje ako fitness tréner a ako moderátor pôsobil v relácií O desať rokov mladší, kde moderoval po boku jeho bývalej manželky Miriam Kalisovej. V treťom pokračovaní tanečnej show Let´s Dance si zatancoval s tanečníčkou Mirkou Kosorínovou.
Cesson-Sévigné

Poloha

Obec má rozlohu 32,14 km². Najvyšší bod je položený 82 m n. m. a najnižší bod 27 m n. m.

Obyvateľstvo

Počet obyvateľov obce je 15 194 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Šoltýs

Šoltýs alebo lokátor (lat. scultetus → škultét) je zakladateľ alebo sprostredkovateľ osídlenia obce na základe nemeckého a valašského práva. Pri kolonizácii podľa valašského práva sa nazýval tiež kenéz.
Na základe písomnej zmluvy so zemepánom získal šoltýs na založenie novej alebo osídlenie starej, spustnutej osady výsady, ktoré mu zabezpečovali výhodné majetkové pomery a dedičné richtárstvo s určitou súdnou a správnou právomocou. Pozýval osadníkov, rozdeľoval pôdu a bol výkonnou zložkou medzi zemepánom a poddanými. Od konca 17. storočia sa pojmom šoltýs označoval aj richtár, ktorý nemal nijaké výsady.
Slovo šoltýs pochádza z nemeckého Schultheiß (v strednej hornej nemčine "rozkazovač k vyrovnaniu podlžnosti" < Schuld - podlžnosť, dlhované plnenie + heißen - rozkázať, vyzvať, primäť) a označovalo súdno-výkonné právomoci šoltýsa. V slovenskej, nemeckej alebo latinskej podobe je základom mnohých priezvisk - Šoltýs, Šulc, Schulz(e), Škultéty, Škult a pod..
Po urbárskej regulácii za Márie Terézie inštitúcia šoltýstva úplne zanikla.
Inari (jazero)

Inari (fínsky Inarijärvi, laponsky Anárjávri, inarským dialektom Aanaarjävri, švédsky Enare träsk) je jazero vo fínskej časti Laponska v obci Inari. Leží severne od polárneho kruhu, približne 1 100 km severne od Helsinek. Kvôli jeho polohe sa môže v chladných rokoch stať, že jazero zostane od novembra do júna úplne zamrznuté.
Rozloha jazera je 1 040,28 km², je 80 km dlhé a 40 km široké. Maximálna hĺbka je 94 m. Leží v nadmorskej výške 118 m v širokej zníženine tektonicko-ľadovcového pôvodu.
Hrdzavka potápavá

Hlas

Samček vydáva v období hniezdenia nosový, kýchavý zvuk brät. Za letu sa ozývajú zachrípnutým karr.

Výskyt a stav na Slovensku

Hrdzavka potápavá cez Slovensko migruje, na jar od polovice marca do mája a na jeseň od augusta do novembra. Hniezdi na západnom Slovensku od roku 1984. Pravidelnejšie zimovanie bolo zistené najmä na rieke Dunaj a vodnej nádrži Sĺňava. 
Odhadovaný počet hniezdiacich párov je 10 - 30, zimujúcich jedincov 0 - 10. Veľkosť populácie i územie na ktorom sa vyskytuje vykazujú mierny nárast o 20 do 50%. Ekosozologický status v roku 1995 I - nezaradený. V roku 1998 NE - nehodnotený druh podľa uvedených kritérií z viacerých dôvodov. V roku 2001 NE - nehodnotený. V roku 2014 LC* D1 - menej dotknutý. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia D - ustupujúci druh.

Hniezdenie

Mláďa je po jednom roku pohlavne zrelé. Tok začne už na jeseň a pokračuje stúpajúcou intenzitou i cez zimu. Radi tokajú okolo obeda. Na jeseň a v zime tokajú skupinovo. Aby sa naplno prejavil takýto tok, je treba aspoň päť káčerov. Čím viac sú už spárené a čím pevnejšie sú vzťahy, tým viac nadobúda skupinový tok sólo charakter. Súčasťou ceremoniálu je ponúkanie si potravy, čo je pre kačice nezvyčajné Káčer sa vynorí so zelenou rastlinou v zobáku, samička si zoberie a niekedy aj skonzumuje ponúkaný dar. Nevieme či sú vo voľnej prírode monogamné, ale v zajatí bola pozorovaná trvalá vernosť.
Kým sa pustí do stavby hniezda môže sa od objavenia sa v hniezdnom teritóriu ubehnúť niekoľko týždňov. Hniezdo býva umiestnené v brehovej zóne v hustej vegetácii. Má spodnú časť zo suchých rastlín, ktorá sa zdvíha ponad hniezdnu kotlinku. Samička kladie 6 – 12 krémových až zelenkavých vajíčok. Hrdzavka potápavá nemá tak výrazné teritoriálne správanie a často sa stáva, že viaceré samičky znášajú do jedného hniezda alebo zanáša do hniezd iných druhov.
V strednej Európe začínajú klásť vajíčka najskôr od prostriedka apríla, najčastejšie v máji. Samička zasadne až po znesení posledného alebo predposledného vajíčka. Inkubácia trvá 26 dní a káčer sa na sedení nezúčastňuje. Ostáva však pri hniezde a počas prestávok v inkubácii stráži hniezdo. Ani toto správanie nie je časté u kačíc, zvyčajne sa káčer nijako nezúčastňuje hniezdenia ani výchovy mláďat.
Mláďatá dokážu lietať po 45 až 50 dňoch.

Potrava

Hrdzavka potápavá sa živí prevažne vodnými rastlinami a riasami, z nich najvýznamnejšie sú Charophyceae.
Pri vyhľadávaní potravy sa potápa alebo prevrátená dole dočahuje zo dna. Spolu s rastlinami požiera v malom množstve i slimáky, larvy vodného hmyzu a iné bezstavovce.
Obživu vyhľadáva najmä v plytkej vode, kde sa nielen potápa ale vyššie spomínaným spôsobom zbiera zo dna. Dokáže si nájsť potravu aj v hlbšej vode (do 4 m). Potopí sa pohybom pripomínajúcim hlavičku do vody.
Villers-le-Sec (Meuse)

Poloha

Obec má rozlohu 6,99 km². Najvyšší bod je položený 334 m n. m. a najnižší bod 282 m n. m.

Obyvateľstvo

Počet obyvateľov obce je 132 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Apeirón

Apeirón (starogr. ἄπειρον apeiron < ἀ- a- – bez-/ne- + πέρας peras – koniec, medza, hranica, vymedzenie) je filozofický pojem označujúci neohraničené, neobmedzené, nekonečné. Anaximandros z Milétu týmto pojmom označil kvalitatívne nediferencovanú a priestorovo neobmedzenú pralátku (arché), z ktorej všetko vyvstáva a do ktorej sa v priebehu času opäť všetko navracia. Beztvarosť ale bola pre Grékov odpudivá – v teórii i praxi tiahli k pokiaľ možno dokonalému tvaru.
Neskôr sa týmto pojmom začalo označovať aj priestorové, časové, matematické nekonečno (pozri články nekonečno a matematické nekonečno).
Priestorový manažment (obhospodarovanie územia)

Priestorový manažment (krajiny) (takmer synonymá: obhospodarovanie územia, obhospodarovanie krajiny, riadenie funkčného využitia územia; angl. land management) je riadenie využitia územia (krajiny, pôdy) z ekonomického a ekologického (trvalo udržateľný rozvoj) hľadiska.
Montussaint

Poloha

Obec má rozlohu 3,04 km². Najvyšší bod je položený 399 m n. m. a najnižší bod 249 m n. m.

Obyvateľstvo

Počet obyvateľov obce je 71 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hematoencefalická bariéra

Hematoencefalická bariéra (iné názvy: hematolikvorová bariéra, krvno-mozgová bariéra) je fyziologická bariéra medzi krvným obehom a centrálnou nervovou sústavou (CNS) u všetkých štvornožcov. Slúži na udržanie podmienok prostredia v mozgu a ich oddelenie od podmienok prostredia v krvi. 
Krvné kapiláry sú tvorené jednou tenkou vrstvou endotelových buniek. V CNS jednotlivé endotelové bunky kapilárnej steny priliehajú tesne k sebe a v mieste ich kontaktov sa vytvárajú tzv. tesné spojenia (tight junctions). Navyše zvonka na obvod kapilár tesne priliehajú pericyty - čím je pohyb látok medzi krvou a nervovým tkanivom obmedzený. Hovoríme o hematoencefalickej bariére.
Úlohou hematoencefalickej bariéry je izolovať tkanivo nervovej sústavy od krvného prúdu. Vďaka hematoencefalickej bariére do mozgu ťažšie prenikajú baktérie, toxíny, ale aj liečivá a ďalšie látky.
Pri porušení bariéry sa medzi prvými príznakmi objaví edém mozgového tkaniva.
Rozárium

Rozárium (tiež Rosarium alebo ružová záhrada) je záhrada alebo park, často verejný, v ktorom sú pestované ruže. Je často používané pre prezentáciu rôznych druhov a odrôd ruží. Tradícia pestovania ruží siaha do staroveku, šľachtenie pre komerčné účely začalo v 19. storočí.
Luzillé

Poloha

Obec má rozlohu 40,68 km². Najvyšší bod je položený 132 m n. m. a najnižší bod 68 m n. m.

Obyvateľstvo

Počet obyvateľov obce je 892 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tréban

Polohopis

Tréban má rozlohu 3,17 km². Najvyšší bod je položený 590 m n. m. a najnižší bod 419 m n. m.

Obyvateľstvo

Tréban má 44 obyvateľov (2009).
Graf vývoja obyvateľstva:
Zdroje: INSEE
Golianovo

Polohopis

Golianovo leží v západnej časti Žitavskej pahorkatiny, vo vrchovinou chránenej doline v okrese Nitra cca 10 km juhovýchodne od Nitry. Stred obce sa nachádza vo výške 149 m n. m. Kataster obce je mierne pahorkatý v rozmedzí 147 až 233 m n. m.

Vodné plochy

Golianovský rybník  bol vybudovaný v šesťdesiatych rokoch na toku Kadaň. Vlievajú sa tu doň Tichý, Betlehemský a Veskejský kanál. V súčasnosti slúži na závlahu okolitých polí a chov rýb.

Dejiny

Svedectvom o osídlení lokality obce je nález rímskej spony zo začiatku nášho letopočtu. Neskôr sa obec formovala ako hradné panstvo nitrianskeho hradu a ako sídlo poddaných, ktorí si v okolí mesta Nitry budovali osady zoskupujúce menší či väčší počet rodín. Usídľovali sa v úrodných rovinách a vrchovinami chránených kotlinách. Prvá písomná zmienka o obci je z r. 1156, kde sa obec spomína pod názvom "Gurmot" v súvislosti s existenciou fary.
V roku 1234 sa obec spomína ako "Gurmot, aliud Gurmot", v roku 1773 ako "Lapos Gyarmath", roku 1920 "Lapáš Darmoty", v roku 1927 "Lapášske Ďarmoty" a od roku 1948 na počesť generála Jána Goliana "Golianovo". V roku 1232 patrila obec Nitrianskemu hradu. V rozkvete sa nachádza obec za vlastníkov rodov Bilidi a Barbely (1550). V tomto období sa spomína fara, malá kaplnka a niže obce rybník.
Úpadok obce bol zaznamenaný za vlastníkov rodov Tarnay, Nevery a grófa Galla. Obrad k lepšiemu nastal po príchode rodu Turčániových (1760-1880). Po nich boli v obci zemepánmi už len Vöröovci a Smrečániovci.
V povojnových rokoch boli rozparcelované a pridelené na výstavbu rodinných domov statkárske pozemky. 19. marca 1957 došlo k založeniu družstva. V roku 1968 bol pre potreby obce do užívania odovzdaný Kultúrny dom.

Pravidelné podujatia

Od roku 2003 sa v obci každoročne konajú furmanské preteky. V obci sa taktiež konáva ochutnávka vín, hodové slávnosti, slávnosť sv. Urbanka, stavanie mája a mnoho plesov.

Šport

V obci pôsobí futbalový klub OFK Golianovo.
V obci sa nachádza futbalové, školské a viacúčelové ihrisko, a betónová plocha  v zimných mesiacoch napúšťaná vodou.
Méstor (syn Pterelaa)

Méstor alebo Méstór (starogr. Μήστωρ – Méstor/iný prepis Méstór) je v gréckej mytológii syn Pterelaa, kráľa ostrova Tafos.
Méstor a jeho bratia Chromios, Tyrannos, Antiocha, Chersidamas a Euéres pochádzali z ostrova Tafos. Keďže ich starý otec Méstor bol brat mykénskeho kráľa Élektryóna, domnievali sa, že si môžu nárokovať podiel na mykénskom kráľovstve. Jedného dňa sa preto vybrali s vojskom do Mykén, aby o tom s mykénskym kráľom Élektryónom rokovali. Mykénsky kráľ ale ich nároky zmietol zo stola.
Bratov premohol hnev a dohodli sa, že mu ukradnú dobytok. Synovia Élektryóna sa im však postavili na odpor a po krvavej bitke zostal nažive len Euéres, ktorý strážil lode. Zo synov Élektyóna prežil len najmladší Likymnios. Tafančania ale dobytok nakoniec predsa len odviedli a predali ho élidskemu kráľovi Polyxenovi. Dobytok neskôr kúpil Élektryónov synovec Amfitryón a vrátil mu ho.
Pútnický kostol

Pútnický kostol je kostol, ktorý je pravidelným cieľom pútí, alebo kostol ktorý sa nachádza na ceste takej púte ako zastavenie, napr.  na svetoznámej svätojakubskej ceste (Camino de Santiago).
Pútnické kostoly často bývajú umiestnené pri hroboch svätcov, alebo uchovávajú portréty, ktorým sú prisudzované zázračné schopnosti alebo sväté ostatky, ktoré sa uchovávajú cirkvami na uctievanie. Tieto ostatky môžu zahŕňať kosti svätcov, knihy, či časti odevu, niekedy tiež úlomky Ježišovho kríža, časti tŕňovej koruny, klince, ktorými bol pribitý na kríž a ďalšie podobné predmety. Pútnické kostoly sa často stavali aj na miestach, kde sa udiali zázraky. Na území Slovenska je viac ako 150 pútnických miest.
Plougastel-Daoulas

Poloha

Obec má rozlohu 46,83 km². Najvyšší bod je položený 145 m n. m. a najnižší bod 0 m n. m.

Obyvateľstvo

Počet obyvateľov obce je 13 264 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Essay

Poloha

Obec má rozlohu 15,99 km². Najvyšší bod je položený 206 m n. m. a najnižší bod 141 m n. m.

Obyvateľstvo

Počet obyvateľov obce je 540 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Novotomizmus

Neotomizmus = novotomizmus je filozofický smer súčasnej filozofie, súčasná etapa tomizmu. Neotomizmus je najvplyvnejší smer súčasnej kresťanskej filozofie a jadro neoscholastiky počnúc protireformáciou, najmä však od čias cirkevného oficiálneho obnovenia filozofie Tomáša Akvinského pápežom Levom XIII. (Enzyklika Aeterni Patris, 1879). Neotomizmus sa snaží budovať systém kresťanskej filozofie. Najintenzívnejšie sa rozvíja vo Francúzsku a Belgicku, je však zastúpený takmer vo všetkých krajinách. Najvýznamnejšie centrum štúdia neotomizmu je Institut supérieur de philosophie na univerzite v Louvain (Belgicko), ktorý 1882 založil kardinál Désiré Mercier. Najznámejším predstaviteľom súčasného neotomizmu je J. Maritain. Okrem neho E. Gilson a Sertillanges.
Neotomizmus sa zaobera hlavne metafyzikou (učenie o akte a potencii: pasívna potencia znamená reálne obmedzenie aktu; súcno je aktom tak-bytia; dianie je prechodom od potencie k aktu), filozofiou prírody (hylemorfizmus: hyle sa má k forme ako potencia k aktu; usporiadanie súcna podľa plnosti bytia: mŕtve telesá, rastliny, živočíchy, človek), duchom (funkciou poznávania a chcenia), Bohom (existencia všetkých vecí závisí od slobodnej vôle Boha, konečné bytie sa zameriava na Boha ako plnosť bytia), etikou (blaho človeka možno dosiahnuť jedine priradením sa k číremu a dokonalému bytiu).
Champs-sur-Yonne

Poloha

Obec má rozlohu 4,39 km². Najvyšší bod je položený 133 m n. m. a najnižší bod 97 m n. m.

Obyvateľstvo

Počet obyvateľov obce je 1 586 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Real Madrid CF

História

Futbal doviedli do Madridu profesori a študenti Institución Libre de Enseñanza. V roku 1895 založili futbalový klub Football Sky, ktorý hral každé nedeľné ráno v Moncloe. V roku 1900 sa tento klub rozpadol na dva rôzne kluby New Foot-Ball de Madrid a Club Español de Madrid. Prezidentom týchto klubov bol Julián Palacios. V roku 1902 sa tieto kluby znovu zjednotili a nový klub niesol názov Sociedad Madrid Foot-ball Club. Prezidentom znovuspojeného klubu bol Juan Padrós Rubió, prvým sekretárom bol Manuel Medía a prvým klubovým pokladníkom bol José de Gorostizaga. V roku 1905, iba tri roky po založení, už Sociedad Madrid Foot-ball Club vyhral prvý pohár Copa del Rey. V roku 1920 Alfonz XIII udelil tímu možnosť nosiť v názve slovo Real čo znamená kráľovský, odvtedy je názov tímu Real Madrid C.F. Klub Real Madrid má od roku 1930 aj svoj rezervný tím Real Madrid Castilla.
Riku Hahl

Riku Hahl (* 1. november 1980, Hämmenlinna, Fínsko) je fínsky hokejový útočník. Meria 185 cm a váži 91 kg (2006).

Klubový hokej

Je hráčom klubu švajčiarskej najvyššej súťaže HC Davos.

Reprezentácia

Tréner Erkka Westerlund ho nominoval na Majstrovstvá sveta v hokeji 2006 v lotyšskej Rige. Na drese nosí číslo 23.
Emberménil

Poloha

Obec má rozlohu 14,39 km². Najvyšší bod je položený 313 m n. m. a najnižší bod 234 m n. m.

Obyvateľstvo

Počet obyvateľov obce je 261 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vitrey-sur-Mance (obec)

Poloha

Obec má rozlohu 13,48 km². Najvyšší bod je položený 349 m n. m. a najnižší bod 223 m n. m.

Obyvateľstvo

Počet obyvateľov obce je 288 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Socialistický Zombi Mord

Dej

Tento film sa začína vo výskumnej stanici v sovietskom vojenskom priestore Beregavoje, kde bol vyvinutý plyn na ničenie armád nepriateľov socializmu. Experiment s plynom sa však vymkol kontrole a musel byť ukončený. Dymovnice, ktoré ostali, sa pri sovietskej okupácii Česko-Slovenska v auguste 1968 dostali k nám. Neskôr, pri brannom cvičení stredoškolákov v roku 1985, nakazil študentov plyn zo zatúlanej dymovnice. Malá skupinka žiakov bojuje o prežitie nielen so svojimi nakazenými, agresívnymi spolužiakmi, ale aj so školníkom Sergejom, bývalým dôstojníkom špeciálnych jednotiek Červenej armády. Nakazení študenti sa stanú hryzúcimi a zabíjajúcimi beštiami. Bojujú pílou, palicou aj červenou zástavou.
Daniel Hevier

Životopis

Po maturite v roku 1974 vyštudoval estetickú výchovu a slovenčinu na Filozofickej fakulte Univerzity Komenského v Bratislave. Už počas štúdia začal pracovať ako redaktor literárnej redakcie Československého rozhlasu. V rokoch 1982 – 1989 bol profesionálnym spisovateľom v slobodnom povolaní. Po roku 1989 sa stal šéfredaktorom vydavateľstva Mladé letá. Od roku 1992 vedie vlastné vydavateľstvo Hevi, v ktorom vydal do dnešného dňa vyše 100 titulov. Je ženatý, má tri deti a žije v bratislavskej Petržalke. Príležitostne prednáša na vysokých školách a učí (VŠMU, FFUK). Učil na škole a gymnáziu pre mimoriadne nadané deti v Bratislave.
Jeho prvé literárne diela začali vychádzať už v 70. rokoch 20. storočia. Hevier je takmer univerzálnou tvorivou osobnosťou. Stal sa autorom poézie, prózy, esejí, básní pre deti, rozprávok, prekladov, autorských antológií pre dospelých i pre deti, textov piesní, divadelných a rozhlasových hier, libret muzikálov, filmových a televíznych scenárov, scenárov pre multimediálne projekty a spolupracuje s rozhlasom aj televíziou. Okrem toho sa venuje výtvarnému umeniu, interpretácii vlastných piesní a autorskému divadlu. Daniel Hevier je aj priekopníkom tvorivého písania na Slovensku, vedie početné workshopy a e-learningové tvorivé písanie online.
Začínal písaním poézie pre dospelých, neskôr sa začal venovať najmä tvorbe pre deti a mládež. Do poézie vniesol duch ľahkosti a hravosti, hýrivú metaforiku a vtip, na rozdiel od všetkých dovtedajších zvyklostí je viac očarený mestom než dedinou a je veľmi senzitívny a spontánny. Má veľký zmysel pre slovné hry, ktoré sú často funkčným prvkom stavby jeho rozprávok.Roku 2009 vydal svoj prvý román Kniha, ktorá sa stane (Kalligram).
Okrem vlastnej tvorby sa venuje tiež prekladom z angličtiny (Charles Bukowski a i.), češtiny (Vladislav Vančura, Miloš Macourek a i.) a ruštiny. Prekladané sú však i jeho vlastné diela, napr. knižka Kam chodia na zimu zmrzlinári bola preložená do nemčiny, slovinčiny, poľštiny, nórčiny a fínčiny, Nevyplazuj jazyk na leva a Nám sa už zase nechce spať boli preložené do češtiny a Aprílový Hugo do poľštiny.
Politická akadémia

Politická akadémia je vzdelávací program pre verejnosť na Slovensku, pre ľudí, ktorí chcú vstúpiť do komunálnej alebo regionálnej politiky. Svoju aktivitu začala v roku 2016 prvým stretnutím organizovaným za pomoci INESS v Chorvátskom Grobe.
Politickú akadémiu organizuje občianske združenie IPEV – Inštitút politicko-ekonomického vzdelávania, sesterská organizácia INESS. Určená je jednotlivcom, ktorí bez ohľadu na svoju stranícku príslušnosť, majú záujem zlepšiť svoj prehľad v politike. Akadémia je expertný nadstranícky program, ktorý sa koná počas 7 mesiacov v Trenčíne počas víkendov. 
Počas minulých ročníkov mala verejnosť možnosť stretnúť expertov ako napríklad: Zuzana Wienk, Marián Faktor, Branislav Závodský, Miroslav Beblavý, Juraj Hipš, Ondrej Gažovič, Ondrej Dostál, Ľudovít Ódor, Tomáš Szalay, Marek Maďarič, Ivan Mikloš, Iveta Radičová, Mirek Topolánek, Mikuláš Dzurinda, Milan Nič, Juraj Karpiš, Radovan Ďurana, Martin Vlachynský, Erik Baláž, Branislav Diďák a ďalší.
Surin (Deux-Sèvres)

Poloha

Obec má rozlohu 13,61 km². Najvyšší bod je položený 137 m n. m. a najnižší bod 44 m n. m.

Obyvateľstvo

Počet obyvateľov obce je 603 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anastacia

Skoré roky

Po rozvode rodičov sa presťahovala do New Yorku, kde vyrastala s matkou Diane Hurley, ktorá bola herečka. Diane hrávala predovšetkým v muzikáloch a malá Anastacia si s ňou často zaspievala pesničky Barbry Streisand či Eltona Johna.
V New Yorku navštevovala Manhattan’s Professional Children’s School. V štrnástich rokoch jej doktori diagnostikovali Crohnovu chorobu. „Ľudia s týmto ochorením zadržiavajú emócie a maskujú nešťastie. „Ale to, čo sa zdá byť pre mňa utrpením, je v skutočnosti darom – vďaka tomu som objavila aká osobnosť vlastne som,“ zdôveruje sa Anastacia.
V tých časoch jej ešte ani vo sne nenapadlo, že sa môže stať speváčkou: „Nikdy som nepatrila k typu detí, čo sa predvádzajú pred zrkadlom a držia kefu na vlasy v ruke ako mikrofón.“ Dokonca tvrdí, že nikdy nepočúvala žiadnu hudbu a ani si nekúpila žiadnu hudobnú nahrávku! „Mojou hlavnou ambíciou bolo stať sa archeologičkou!“ Tento nápad ju opustil, keď zistila, že by musela tráviť veľa času pri vykopávkach.

Hudobná kariéra

Skôr ako sa začala naplno venovať spevu, pracovala tiež ako tanečnica pre MTV Club. V roku 1998 objavili jej talent v jednej show na MTV a hoci nevyhrala, zaujala viacero umelcov. Po schôdzkach s pracovníkmi niekoľkých vydavateľstiev podpísala zmluvu s Epic Records. Onedlho vydala svoj debutový album Not That Kind (2000), ktorému predchádzal prvý megahit I’m Outta Love. Jej výrazný hlas s veľkým rozsahom, ktorý je pre belošku ojedinelý, si získal tak poslucháčov ako aj hudobných kritikov. Za svoj výkon získala ocenenie pre najlepšieho nováčika na World Music Awards 2001 a nomináciu v rovnakej kategórii na MTV Europe Music Awards.
Druhý album Freak Of Nature prišiel hneď v roku 2002 a rovnako ako pri debute sa Anastacia spojila s producentom Rickom Wakom. Na tomto albume sú viaceré veľké hity speváčky: Paid My Dues, Freak Of Nature, One Day In Your Life, Why’d You Lie To Me, či pomalšia pieseň s nádhernými vokálmi, nad ktorými sa vznáša neprekonateľný Anastacin hlas - You’ll Never Be Alone.
V januári 2003 jej lekári zistili rakovinu prsníka a ona si sľúbila, že táto choroba jej kariéru nemôže pokaziť. Svedčí o tom aj skladba Love Is Not A Crime, ktorá sa objavila na soundtracku k muzikálu Chicago. V marci 2003 podstúpila ťažkú operáciu, ktorá našťastie dopadla úspešne a v septembri si už zašla do štúdia, aby pripravila v poradí tretí album, ktorý nazvala jednoducho Anastacia. Na trh ho uviedla chytľavá dynamická skladba Left Outside Alone. O neférovej láske spieva v piesni Sick And Tired. Pieseň Heavy On My Heart ktorá je výpoveďou o najťažšom období jej života. Aj napriek tomu, že album hovorí o speváčkinom boji s rakovinou, obsahuje niekoľko „šťastných“ skladieb, ako napríklad Sexy Single či Seasons Change.
Štósky potok

Prameň

Tečie vo Volovských vrchoch, pramení v podcelku Pipitka na severoseverozápadnom svahu Tupého vrchu (1 040,5 m n. m.) v nadmorskej výške približne 940 m n. m.
Parçay-Meslay

Poloha

Obec má rozlohu 14,07 km². Najvyšší bod je položený 122 m n. m. a najnižší bod 74 m n. m.

Obyvateľstvo

Počet obyvateľov obce je 2 310 (2011).
Nasledujúci graf zobrazuje vývoj počtu obyvateľov v obci.
Zdroje: INSEE